VSM sodba I Cp 1635/2004
Sodna praksa višjih sodišč, 2006-06-06

duševne bolečine zaradi zmanjšanja življenjske aktivnosti - duševne bolečine - strah - telesne bolečine

Tožnica je bila v času nesreče stara 22 let. Utrpela je

zvin vratne hrbtenice, udarnino glave, zvin levega

zapestja in raztrganine vezi v zapestju. Zmanjšanje

življenjske aktivnosti se kaže kot omejena gibljivost

levega zapestja, tožnica ima težave pri dvigovanju

težjih bremen, športih (odbojka, badmington), praktičnem

pouku na terenu - študira agronomijo, pri dvigovanju

gajbic za sadje in zalivalnikov, za eno tretjino je

zmanjšana moč leve roke in minimalno zmanjšana

gibljivost levega komolca. Izvedenec ocenjuje zmanjšanje

življenjske aktivnosti kot posledico nezgode na 8 %.

Skaženost se kaže pri brazgotini in zmerni

zadebeljenosti za levem zapestju. Pritožbeno sodišče

ocenjuje, da ugotovljenemu obsegu tožničine

nepremoženjske škode iz naslova duševnih bolečin zaradi

skaženosti ustreza kot primerno zadoščenje odškodnina v

višini 200.000,00 SIT, zaradi zmanjšanja življenjske

aktivnosti pa ustreza kot primerno zadoščenje odškodnina

v višini 1.500.000,00 SIT, 250.000,00 SIT za strah in

Pritožbi tožnice se delno ugodi in se sodba sodišča prve

stopnje v izpodbijanem zavrnilnem delu s p r e m e n i

tako, da se z njo določena odškodninska obveznost tožene

stranke namesto z izpodbijano sodbo določenega zneska

1,276.393,00 SIT sedaj z v i š a na znesek

1,926.393,00 (en milijon devetsto šestindvajset tisoč

tristo triindevetdeset 00/100) SIT, tožena stranka pa je

sedaj dolžna plačati tožnici zamudne obresti od

1,922.508,00 SIT od 1.1.2002 do izdaje sodbe sodišča

prve stopnje 7.7.2004 po 13.5 % obrestni meri od

8.7.2004 dalje pa zakonite zamudne obresti do plačila.

Izrek o stroških pravdnega postopka pa se s p r e m e n

i tako, da je sedaj tožena stranka dolžna povrniti

tožeči stranki 271.986,00 (dvesto enainsedemdeset tisoč

devetsto šestinosemdeset 00/100) SIT pravdnih stroškov z

zakonskimi zamudnimi obrestmi od 7.7.2004 do plačila, v

V preostalem se pritožba tožeče stranke zavrne in se v

nespremenjenem obsegu izpodbijanega zavrnilnega dela p

Tožena stranka je dolžna tožeči stranki povrniti njene

pritožbene stroške v višini 19.360,00 (devetnajst tisoč

tristo šestdeset 00/100) SIT z zakonskimi zamudnimi

obrestmi od 6.6.2006 do plačila, v 15 dneh pod izvršbo.

Z izpodbijano sodbo je sodišče prve stopnje toženi stranki naložilo, da tožnici plača odškodnino za negmotno škodo v višini 2.500.000,00 SIT (pri tem je odštelo valoriziran znesek pred pravdo plačane odškodnine, kar med strankama ni sporno) od tega 1,200.000,00 SIT za telesne bolečine, 250.000,00 SIT za strah 150.000,00 SIT za duševne bolečine zaradi skaženosti in 900.000,00 SIT za duševne bolečine zaradi zmanjšanja življenjske aktivnosti. V presežku, do vtoževanih 4,500.000,00 SIT, je tožbeni zahtevek zavrnilo. Proti zavrnilnemu delu sodbe se pravočasno pritožuje tožnica, uveljavlja pritožbeni razlog zmotne uporabe materialnega prava in predlaga spremembo izpodbijane sodbe tako, da pritožbeno sodišče tožbenemu zahtevku tožnice v celoti ugodi. Tožena stranka na pritožbo ni odgovorila. Pritožba je delno utemeljena. Pritožbeno sodišče pri pregledu zadeve ni zasledilo tistih kršitev postopka, na katere je dolžno paziti po uradni dolžnosti (drugi odstavek 350. člena Zakona o pravdnem postopku - ZPP), zato je predvsem preizkusilo ali je sodišče prve stopnje z izpodbijano odločitvijo pravilno uporabilo materialno pravo, to je določila členov 200 in 203 Zakona o obligacijskih razmerjih - ZOR. V okviru tega preizkusa je pritožbeno sodišče ocenilo, da je sodišče prve stopnje nekoliko prenizko določilo odškodnino za tožničino negmotno škodo iz naslova duševnih bolečin zaradi skaženosti in zmanjšanja življenjske aktivnosti. Tožnica je bila v času nesreče stara 22 let. Utrpela je zvin vratne hrbtenice, udarnino glave, zvin levega zapestja in raztrganine vezi v zapestju. Zmanjšanje življenjske aktivnosti se kaže kot omejena gibljivost levega zapestja, tožnica ima težave pri dvigovanju težjih bremen, športih (odbojka, badmington), praktičnem pouku na terenu - študira agronomijo, pri dvigovanju gajbic za sadje in zalivalnikov, za eno tretjino je zmanjšana moč leve roke in minimalno zmanjšana gibljivost levega komolca. Izvedenec ocenjuje zmanjšanje življenjske aktivnosti kot posledico nezgode na 8 %. Skaženost se kaže pri brazgotini in zmerni zadebeljenosti za levem zapestju. Pritožbeno sodišče ocenjuje, da ugotovljenemu obsegu tožničine nepremoženjske škode iz naslova duševnih bolečin zaradi skaženosti ustreza kot primerno zadoščenje odškodnina v višini 200.000,00 SIT, zaradi zmanjšanja življenjske aktivnosti pa ustreza kot primerno zadoščenje odškodnina v višini 1.500.000,00 SIT, zato je ob pravilni uporabi materialnega prava odškodnino iz teh podlag zvišalo na 200.000,00 SIT namesto prisojenih 150.000,00 SIT in 1,500.000,00 SIT namesto prisojenih 900.000,00 SIT (4. točka 358. člena ZPP). Glede prisojene odškodnine za negmotno škodo iz naslova telesnih bolečin in strahu pa pritožbeno sodišče ocenjuje, da je sodišče prve stopnje to škodo povsem pravilno določilo. Iz dejanskih ugotovitev sodišča prve stopnje izhaja, da je tožnica 7 dni trpela hude telesne bolečine, dva do tri tedne srednje hude, pet do šest mesecev stalne lahke in da bodo občasne, lahke bolečine pri tožnici trajne. Nevšečnosti med zdravljenjem predstavljajo hospitalizacijo, tri operacije, številne preglede, mavec, RTG snemanje, fizikalna terapija, lokalna anestezija in EMG ter MRI pregledi. Strah je bil kratkotrajen, hud primarni in še več mesecev sekundarni. Glede na tako ugotovljene dejanske okoliščine je sodišče prve stopnje tožnici dosodilo odškodnino v višini 250.000,00 SIT za strah in 1,200.000,00 SIT za telesne bolečine, kar tudi po oceni pritožbenega sodišča predstavlja primerno zadoščenje za to obliko tožničine nepremoženjske škode in je odmerjena skladno s cilji in smernicami odškodninskopravnih norm določenih v členu 200 in 203 ZOR, pri tem pa je upoštevana višina prisojenih odškodnin, ki so se za podobne škode izoblikovale v sodni praksi, zato je pritožbeno sodišče v tem delu pritožbo tožnice zavrnilo in potrdilo sodbo sodišča prve stopnje (353. člen ZPP). Utemeljena je pritožba tožeče stranke glede teka zamudnih obresti. Z uveljavitvijo Obligacijskega zakonika - OZ in Zakona o predpisani obrestni meri zamudnih obresti in temeljni obrestni meri 1.1.2002 se je spremenila sodna praksa (načelno pravno mnenje Vrhovnega sodišča RS z dne 26.6.2002) in odtlej dalje sodišča prisojajo obresti za nematerialno škodo v višini predpisane obrestne mere zmanjšano za temeljno obrestno mero (če odškodninska obveznost ni zapadla kasneje). Dne 28.6.2003 je pričel veljati Zakon o predpisani meri zamudnih obresti, odtlej dalje se obresti ne obračunavajo več po konfordni temveč po enostavni metodi (obrestno obrestni račun), zakon pa tudi več ne pozna temeljne obrestne mere zato bi šle tožnici od 28.6.2003 dalje zakonske zamudne obresti. Tožničina škoda je bila znana, ko je tožnica toženi stranki predložila izvedensko mnenje z dne 2.2.2001, zato je odškodninska obveznost 1.1.2002 že zapadla. Tožnica zahteva od 1.1.2002 od izdaje sodbe sodišča prve stopnje 13,5 % zamudne obresti, kar ustreza predpisani obrestni meri zmanjšani za temeljno obrestno mero, ki je veljala v času postavitve zahtevka, vse kasnejše obrestne mere so bile višje, zato gredo tožnici obresti po zahtevani obrestni meri (drugi odstavek 2. člena ZPP). Spremenjena odločitev o glavni stvari vpliva tudi na povrnitev pravdnih stroškov, saj znaša sedaj uspeh tožeče stranke 54,97 %. Sodišče prve stopnje je njene stroške odmerilo na 507.100,00 SIT (odmera stroškov ni predmet pritožbene graje), zato je upravičena do plačila stroškov v sorazmerju z navedenim uspehom, kar predstavlja znesek 278.752,00 SIT. Tožena stranka je upravičena do povračila 45,03 % njenih pravdnih stroškov odmerjenih na 15.019,00 SIT, kar znaša 6.766,00 SIT. Po pobotanju obeh zneskov je tožena stranka dolžna tožeči stranki plačati stroške v višini 271.986,00 SIT (drugi stavek 154. člena ZPP). Tožeča stranka je s pritožbo uspela glede 32 %, zato ji mora tožena stranka v enakem razmerju plačati njene pritožbene stroške (drugi odstavek 154. in drugi odstavek 165.člena ZPP). Potrebni stroški (155. člen ZPP) predstavljajo 550 točk za sestavo pritožbe, kar znaša skupaj 60.500,00 SIT 32 % tega pa 19.360,00 SIT. Določila ZOR so bila uporabljena glede na določilo 1060. člena Obligacijskega zakonika - OZ.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.